Farverige gummistøvler med mudderstænk sidder på de fleste festivalgæsters fødder. - Det er altafgørende med gummistøvler. Jeg træder i vandpytter over det hele, med vilje. Jeg slår jo alle Converse sko med mine gummistøvler, siger Benita Dreyer-Andersen. Anette Thomsen med et par blomstrede gummistøvler er ligeglad med, hvordan hun ser ud. - Det er praktisk. De har kostet 50 kroner i Rema1000, siger Anette Thomsen. - De må gerne være grimme. Der er ingen regler, og det kan jeg godt lide, siger Benita Dreyer-Andersen, der selv har et par sort og rød stribede gummistøvler på.
Det er vigtigt, at have udstyret i orden, når man er på festival - især når det regner.